Oana Roman le-a arătat urmăritorilor de pe Instagram un obiect pe care îl păstrează cu sfințenie, fiind dăruit de mama sa.
Aceasta a dezvăluit că, în ziua în care a devenit mamă, Mioara Roman i-a dăruit inelul pe care l-a primit la împlinirea a 30 de ani de căsătorie.
Oana Roman a primit acest dar din partea mamei sale în momentul în care a adus-o pe lume pe Isabela.
"Inelul acesta a fost al mamei, primit la 30 de ani de căsătorie. Mi l-a dăruit mie când am născut-o pe Isa, dar eu i-am zis să îl poarte în continuare, pentru că știam că îi place foarte mult.
În imaginile din GALERIE puteți vedea bijuteria primită de Oana Roman de la mama sa.
››› Vezi galeria foto ‹‹‹L-am curățat și aranjat și de acum îl voi purta mereu. Până când îl voi dărui Isabelei", a scris Oana Roman, pe Instagram.
Oana Roman și-a pierdut recent mama, mărturisind, într-un interviu acordat pentru Antena 3 CNN, că îi este foarte greu să trăiască fără ea.
"Încă nu am învățat să trăiesc fără ea. Este foarte greu. Mama a făcut foarte mult bine. A influențat în mod pozitiv și decisiv viața multor oameni.
Eu am învățat foarte multe lucruri de la ea. A fost un exemplu de demnitate, onoare și echilibru", a spus Oana Roman, la Antena 3 CNN.